আজও ভারত থেকে আসা শতশত পাসপোর্ট যাত্রী আটকা পড়েছে বেনাপোল চেকপোস্টসহ বিভিন্ন পরিবহন কাউন্টারে। এতে দুর্ভোগের শিকার হচ্ছে নারী শিশু সহ বৃদ্ধসহ রোগী যাত্রীরা। অনেকেই আবার বিকল্প ব্যবস্থায় ভ্যান, রিকশা, ট্যাম্পু ও রেলে করে আত্মীয় স্বজনদের বাড়িতে আশ্রয় নিচ্ছে। আবার স্থানীয় আবাসিক হোটেল ও পরিবহন কাউন্টারে অবস্থান করতে দেখা গেছে তাদের। তবে বেনাপোল থেকে দূর পাল্লার কোনো পরিবহন ছেড়ে যায়নি। বেনাপোল বন্দর এলাকায় কয়েক’শ রফতানি পণ্য বোঝাই ট্রাক ভারতে রফতানির অপেক্ষায় আটকে আছে বন্দর এলাকায়।